CELEX: 52018PC0264
Language: sl
Date: 2018-05-07
Title: Predlog UREDBA SVETA o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke

EVROPSKA KOMISIJA
            Bruselj, 7.5.2018
            COM(2018) 264 final
            2018/0125(NLE)
            Predlog
            UREDBA SVETA
            o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Za nekatere izdelke, katerih proizvodnja v Evropski uniji ni zadostna, da bi zadostila potrebam predelovalne industrije v Uniji, bi bilo treba določiti avtonomne tarifne kvote. Odpreti bi bilo treba tarifne kvote Unije za ustrezne količine po stopnji dajatve nič ali znižanih stopnjah dajatev, ne da bi to povzročilo motnje na trgu takih izdelkov.
               
               
                  Svet Evropske unije je 17. decembra 2013 sprejel Uredbo (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke, da bi se povpraševanje po zadevnih izdelkih v Uniji zadovoljilo pod najbolj ugodnimi pogoji.
               
               
                  Uredba se posodobi vsakih šest mesecev, da bi se upoštevale potrebe industrije Unije. Komisija je ob pomoči skupine za gospodarsko-tarifna vprašanja pregledala vse zahtevke držav članic za dajatve znotraj avtonomne tarifne kvote.
               
               
                  Komisija po tem pregledu meni, da je upravičeno, da se odprejo avtonomne tarifne kvote za nekatere nove izdelke, ki trenutno niso navedeni v Prilogi k Uredbi Sveta (EU) št. 1388/2013. V zvezi z nekaterimi drugimi izdelki je treba opis izdelka spremeniti, da se upošteva najnovejši tehnični razvoj ali pa je treba prilagoditi začetno višino kvote.
               
            
            
               •Skladnost z veljavnimi predpisi s področja zadevne politike
            
            
               Ta predlog ne zadeva držav, ki so z Unijo sklenile preferencialni trgovinski sporazum, niti držav kandidatk ali potencialnih držav kandidatk za preferencialne sporazume z Unijo (npr. splošni sistem preferencialov, trgovinski režim za skupino afriških, karibskih in pacifiških držav ali sporazumi o prosti trgovini).
            
            
               •Skladnost z drugimi politikami Unije
            
            
               
                  Predlog je v skladu s kmetijsko, trgovinsko, podjetniško, razvojno, okoljsko in zunanjo politiko Unije.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Pravna podlaga tega predloga je člen 31 Pogodbe o delovanju Evropske unije (PDEU).
               
            
            
               •Subsidiarnost (za neizključno pristojnost)
            
            
               Predlog je v izključni pristojnosti Unije. Načelo subsidiarnosti se zato ne uporablja.
            
            
               •Sorazmernost
            
            
               
                  Predlog je v skladu z načelom sorazmernosti. Predvideni ukrepi so skladni z načeli za poenostavitev postopkov za gospodarske subjekte, vključene v zunanjo trgovino, kot je navedeno v Sporočilu Komisije o avtonomnih tarifnih opustitvah in kvotah
                     1
                  . V skladu s členom 5(4) Pogodbe o Evropski uniji (PEU) ta uredba ne presega tistega, kar je potrebno za doseganje zastavljenih ciljev.
               
            
            
               •Izbira instrumenta
            
         
         
            
               Na podlagi člena 31 Pogodbe o delovanju Evropske unije (PDEU) „carine skupne carinske tarife določi Svet na predlog Komisije“. Zato je uredba ustrezen instrument. 
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  Shema avtonomnih tarifnih kvot je bila del ocenjevalne študije o avtonomnih tarifnih opustitvah, ki je bila izvedena leta 2013
                     2
                  .
               
               
                  Ukrepa sta si namreč podobna, razen tega da kvote omejujejo obseg uvoza. Na podlagi ocenjevalne študije je bilo ugotovljeno, da je osnovna utemeljitev sheme še vedno veljavna. Podjetja iz Unije, ki uvažajo blago po shemi, lahko znatno prihranijo pri stroških. Ti prihranki pa imajo lahko širše pozitivne učinke (npr. spodbujanje konkurenčnosti, učinkovitejše proizvodne metode ter ustvarjanje ali ohranjanje delovnih mest v Uniji), kar je odvisno od zadevnega izdelka, podjetja in sektorja. Podrobnejši podatki o prihrankih na podlagi te uredbe so v priloženi oceni finančnih posledic zakonodajnega predloga.
               
            
            
               •Posvetovanja z zainteresiranimi stranmi
            
            
               Komisiji je pri oceni tega predloga pomagala skupina za gospodarsko-tarifna vprašanja, ki jo sestavljajo delegacije iz vseh držav članic in Turčije. Pred potrditvijo sprememb iz tega predloga se je skupina sestala trikrat.
            
            
               Skrbno je ocenila vsak zahtevek (nov zahtevek ali zahtevek za spremembo). Predvsem je proučila vsak primer, da bi zagotovila, da ne povzroča nobene škode proizvajalcem Unije ter da krepi in utrjuje konkurenčnost proizvodnje v Uniji. Člani skupine za gospodarsko-tarifna vprašanja so zahtevke ocenili na podlagi lastnih razprav in po posvetovanju držav članic z zadevnimi panogami, združenji, trgovinskimi zbornicami in drugimi zainteresiranimi stranmi.
            
            
               Vse navedene kvote so bile predmet dogovorov ali kompromisov, doseženih v razpravah skupine za gospodarsko-tarifna vprašanja. Omenjeno ni bilo nobeno potencialno resno tveganje z nepopravljivimi posledicami.
            
            
               •Ocena učinka
            
            
               Predlog spremembe je popolnoma tehnične narave in se nanaša le na področje uporabe kvot, naštetih v Prilogi k Uredbi (EU) št. 1388/2013. Zato za ta predlog ni bila izvedena ocena učinka.
            
            
               •Temeljne pravice
            
            
               
                  Predlog ne vpliva na temeljne pravice.
               
            
            
               4.PRORAČUNSKE POSLEDICE
            
            
               Ta predlog nima finančnih posledic za odhodke, ima pa finančne posledice za prihodke, saj ima za posledico nepobrane carinske dajatve v skupnem znesku približno 0,8 milijona EUR na leto. Negativni učinek na tradicionalna lastna sredstva proračuna je 0,6 milijona EUR na leto (80 % od 0,8 milijona EUR na leto).
            
            
               Države članice bodo morale izgubo prihodkov v tradicionalnih lastnih sredstvih nadomestiti s prispevki lastnih sredstev iz naslova bruto nacionalnega dohodka (BND).
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               
                  Predlagani ukrepi se upravljajo v okviru integrirane tarife Evropske unije (TARIC), uporabljajo pa jih carinske uprave držav članic.
               
            
            
               2018/0125 (NLE)
            
         
         
            
               Predlog
            
            
               UREDBA SVETA
            
            
               o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 31 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Da bi se zagotovila zadostna in neprekinjena oskrba z nekaterimi kmetijskimi in industrijskimi izdelki, ki se v Uniji ne proizvajajo v zadostnih količinah, ter da bi se na ta način preprečile vsakršne motnje na trgu teh izdelkov, so bile z Uredbo Sveta (EU) št. 1388/2013 odprte avtonomne tarifne kvote
                  3
               . Izdelki v okviru navedenih tarifnih kvot se lahko uvažajo v Unijo po znižanih stopnjah dajatve ali po stopnji dajatve nič.
            
            
               (2)Treba je odpreti tarifne kvote po stopnji dajatve nič za ustrezne količine v zvezi s sedmimi novimi izdelki iz Priloge I k tej uredbi, ker je to v interesu Unije in ob upoštevanju dejstva, da se enaki, enakovredni ali nadomestni izdelki v Uniji ne proizvajajo v zadostnih količinah. 
            
            
               (3)Za dodatnih osem izdelkov z zaporednimi številkami 09.2700, 09.2624, 09.2647, 09.2648, 09.2682, 09.2696, 09.2697 in 09.2643 pa bi bilo treba povečati višino kvot, saj je to v interesu gospodarskih subjektov Unije. Za tri izdelke z zaporednimi številkami 09.2676, 09.2876 in 09.2721 bi bilo treba spremeniti opis.
            
            
               (4)Uredbo (EU) št. 1388/2013 bi bilo zato treba ustrezno spremeniti. V izogib vsem prekinitvam uporabe sheme kvot bi bilo treba spremembe iz te uredbe o kvotah za zadevne izdelke uporabljati od 1. julija 2018. Uredba bi morala zato začeti veljati nemudoma – 
            
            
               SPREJEL NASLEDNJO UREDBO:
            
            
               Člen 1
            
            
               V Prilogi k Uredbi (EU) št. 1388/2013 se tabela spremeni:
            
            
               (1)vse zvezdice (*) iz prvega stolpca se črtajo;
            
            
               (2)
                     vnesejo se vrstice za tarifne kvote pod zaporednimi številkami 09.2726, 09.2728, 09.2684, 09.2730, 09.2732, 09.2734 in 09.2736 iz Priloge I k tej uredbi v vrstnem redu oznak KN iz drugega stolpca te tabele;
            
            
               (3)
                     vrstice za tarifne kvote z zaporednimi številkami 09.2700, 09. 2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721 in 09.2643 se nadomestijo z ustreznimi vrsticami iz Priloge II k tej uredbi.
            
            
               Člen 2
            
            
               Ta uredba začne veljati dan po objavi v Uradnem listu Evropske unije.
            
            
               Uporablja se od 1. julija 2018.
            
         
         
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
            
               OCENA FINANČNIH POSLEDIC ZAKONODAJNEGA PREDLOGA
            
            
               1.
                     NASLOV PREDLOGA
            
            
               Uredba Sveta o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
            
               2.
                     PRORAČUNSKE VRSTICE
            
            
               Poglavje in člen:
                  Poglavje 1 2 in člen 1 2 0 – Carinske dajatve in druge dajatve iz člena 2(1)(a) Sklepa 2014/335/EU, Euratom.
            
            
               Znesek v proračunu za leto 2018 (22 844 000 000 EUR)
            
            
               3.
                     FINANČNE POSLEDICE
            
            
               ◻
                     Predlog nima finančnih posledic.
            
            
               X
                     Predlog nima finančnega vpliva na odhodke, ima pa finančni vpliv na prihodke. Učinek je naslednji:
            
            
               v milijonih EUR (na eno decimalno mesto natančno)
            
            
                     
                        Proračunska vrstica
                     
                  
                  
                     
                        Prihodki
                           4
                        
                     
                  
                  
                     
                        Šestmesečno obdobje z začetkom dd. mm. llll
                     
                  
                  
                     
                        [Leto: druga polovica leta 2018]
                     
                  
               
                     
                        Člen 120
                     
                  
                  
                     
                        Posledice za lastna sredstva
                     
                  
                  
                     
                        1. 7. 2018
                     
                  
                  
                     
                        – 0,6
                     
                  
               
            
               Priloga I vsebuje sedem novih izdelkov. Nepobrane dajatve, ki ustrezajo tem kvotam in so izračunane na podlagi napovedi držav članic, ki so vložile zahtevke, za obdobje od 1. 7. 2018 do 31. 12. 2018, znašajo 0,6 milijona EUR. 
            
            
               Na podlagi navedenega se lahko posledice za izgubo prihodkov za proračun EU, ki izhaja iz te uredbe, ocenijo na 700 820 EUR (bruto znesek, vključno s stroški pobiranja) x 0,8 = 560 656 EUR na semester (neto znesek).
            
            
               4.
                     UKREPI PROTI GOLJUFIJAM
            
            
               Posebna raba nekaterih izdelkov, ki jih zajema ta uredba Sveta, se bo preverila v skladu s členom 254 Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije.
            
         
         
            
                  
                     (1)
                  
                        UL C 363, 13.12.2011, str. 6.
               
               
                  
                     (2)
                  
                        
                  http://ec.europa.eu/taxation_customs/common/publications/studies/index_en.htm
               
               
                  
                     (3)
                  
                        Uredba Sveta (EU) št. 1388/2013 z dne 17. decembra 2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke in razveljavitvi Uredbe (EU) št. 7/2010 (UL L 354, 28.12.2013, str. 319). 
               
               
                  
                     (4)
                  
                        Pri tradicionalnih lastnih sredstvih (kmetijske dajatve, prelevmani na sladkor, carine) morajo biti navedeni neto zneski, tj. bruto zneski po odbitku 20 % stroškov pobiranja.
               
            
      
    ---documentbreak--- 
      
         
               EVROPSKA KOMISIJA
            Bruselj,7.5.2018
            COM(2018) 264 final
            PRILOGI
            k
            predlogu sklepa Sveta
            o spremembi Uredbe (EU) št. 1388/2013 o odprtju in zagotavljanju upravljanja avtonomnih tarifnih kvot Unije za nekatere kmetijske in industrijske izdelke
            
               
         
         
            
               PRILOGA I
            
            
            
               V preglednici v Prilogi k Uredbi (EU) št. 1388/2013 se vstavijo naslednje vrstice, in sicer v skladu z vrstnim redom oznak KN iz drugega stolpca navedene preglednice:
            
            
                     
                        Zaporedna št.
                     
                  
                  
                     
                        Oznaka KN
                     
                  
                  
                     
                        TARIC
                     
                  
                  
                     
                        Opis proizvoda
                     
                  
                  
                     
                        Obdobje veljavnosti kvote
                     
                  
                  
                     
                        Višina kvote
                     
                  
                  
                     
                        Dajatev znotraj kvote (%)
                     
                  
               
                     
                        '09.2726
                     
                  
                  
                     
                        ex 2906 11 00
                     
                  
                  
                     
                        10
                     
                  
                  
                     
                        Levomentol (INN) (CAS RN 2216-51-5)
                     
                  
                  
                     
                        01.07. - 31.12.
                     
                  
                  
                     
                        185 ton
                     
                  
                  
                     
                        0 %'
                     
                  
               
                     
                        '09.2728
                     
                  
                  
                     
                        ex 2915 90 70
                     
                  
                  
                     
                        85
                     
                  
                  
                     
                        Etil trifluoroacetat (CAS RN 383-63-1)
                     
                  
                  
                     
                        01.07. - 31.12.
                     
                  
                  
                     
                        200 ton
                     
                  
                  
                     
                        0 %'
                     
                  
               
                     
                        '09.2684
                     
                  
                  
                     
                        ex 2916 39 90
                     
                  
                  
                     
                        28
                     
                  
                  
                     
                        2,5-dimetilfenilacetil klorid (CAS RN 55312-97-5)
                     
                  
                  
                     
                        01.07. - 31.12.
                     
                  
                  
                     
                        125 ton
                     
                  
                  
                     
                        0 %'
                     
                  
               
                     
                        '09.2730
                     
                  
                  
                     
                        ex 2921 59 90
                     
                  
                  
                     
                        80
                     
                  
                  
                     
                        4,4'-metandiildianilin (CAS RN 101-77-9) v obliki zrnc, za uporabo v proizvodnji predpolimerov
                     
                     
                         (2)
                     
                  
                  
                     
                        01.07. - 31.12.
                     
                  
                  
                     
                        100 ton
                     
                  
                  
                     
                        0 %'
                     
                  
               
                     
                        '09.2732
                     
                  
                  
                     
                        ex 2933 39 99
                     
                  
                  
                     
                        66
                     
                  
                  
                     
                        Fluazinam (ISO) (CAS RN 79622-59-6) s čistoto 98,5 mas. % ali več
                     
                  
                  
                     
                        01.07. - 31.12.
                     
                  
                  
                     
                        100 ton
                     
                  
                  
                     
                        0 %'
                     
                  
               
                     
                        '09.2734
                     
                  
                  
                     
                        ex 7409 19 00
                     
                  
                  
                     
                        20
                     
                  
                  
                     
                        Plošče ali listi:
                     
                     
                  
                  
                     
                        01.07. - 31.12.
                     
                  
                  
                     
                        3 500 000 kosov
                     
                  
                  
                     
                        0 %'
                     
                  
               
                     
                        '09.2736
                     
                  
                  
                     
                        ex 7607 11 90
                     
                  
                  
                     
                        83
                     
                  
                  
                     
                        Trak ali folija iz zlitine aluminija in magnezija:
                     
                     
                        za uporabo v proizvodnji lamel za žaluzije
                     
                     
                         (2)
                     
                  
                  
                     
                        01.07. - 31.12.2018
                     
                  
                  
                     
                        300 ton
                     
                  
                  
                     
                        0 %'
                     
                  
               
            
                     
                        (2)
                     
                  
                  
                     
                        Za opustitev dajatev velja carinski nadzor glede posebne uporabe v skladu s členom 254 Uredbe (EU) št. 953/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
                     
                  
               
               PRILOGA II
            
            
            
               V preglednici v Prilogi k Uredbi (EU) št. 1388/2013 se vrstice za tarifne kvote pod zaporednimi številkami 09.2700, 09.2624, 09.2647, 09.2648, 09.2682, 09.2696, 09.2697, 09.2676, 09.2876, 09.2721 in 09.2643  nadomestijo z naslednjim:
            
            
                     
                        Zaporedna št.
                     
                  
                  
                     
                        Oznaka KN
                     
                  
                  
                     
                        TARIC
                     
                  
                  
                     
                        Opis proizvoda
                     
                  
                  
                     
                        Obdobje veljavnosti kvote
                     
                  
                  
                     
                        Višina kvote
                     
                  
                  
                     
                        Dajatev znotraj kvote (%)
                     
                  
               
                     
                        '09.2700
                     
                  
                  
                     
                        ex 2905 12 00
                     
                  
                  
                     
                        10
                     
                  
                  
                     
                        Propan-1-ol (propil alkohol) (CAS RN 71-23-8)
                     
                     
                  
                  
                     
                        01.01. - 31.12.
                     
                  
                  
                     
                        15 000 ton
                     
                  
                  
                     
                        0 %'
                     
                  
               
                     
                        '09.2624
                     
                  
                  
                     
                        2912 42 00
                     
                  
                  
                     
                  
                  
                     
                        Etilvanilin (3-etoksi-4-hidroksibenzaldehid) (CAS RN 121-32-4) 
                     
                  
                  
                     
                        01.01. - 31.12.
                     
                  
                  
                     
                        1 950 ton
                     
                  
                  
                     
                        0 %'
                     
                  
               
                     
                        '09.2647
                     
                  
                  
                     
                        ex 2918 29 00
                     
                  
                  
                     
                        80
                     
                  
                  
                     
                        Pentaeritritol tetrakis(3-(3,5-di-terc-butil-4-hidroksifenil)propionat) (CAS RN 6683-19-8)
                     
                     
                        za uporabo v proizvodnji enopaketnih stabilizatorjev za obdelavo PVC na podlagi mešanic prahu
                     
                     
                         
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        140 ton
                     
                  
                  
                     
                        0 %'
                     
                  
               
                     
                        '09.2648
                     
                  
                  
                     
                        ex 2920 90 10
                     
                  
                  
                     
                        70
                     
                  
                  
                     
                        Dimetilsulfat (CAS RN 77-78-1)
                     
                  
                  
                     
                        01.01. - 31.12.
                     
                  
                  
                     
                        18 000 ton
                     
                  
                  
                     
                        0 %'
                     
                  
               
                     
                        '09.2682
                     
                  
                  
                     
                        ex 2921 41 00
                     
                  
                  
                     
                        10
                     
                  
                  
                     
                        Anilin s čistoto 99 mas. % ali več (CAS RN 62-53-3)
                     
                  
                  
                     
                        01.01. - 31.12.
                     
                  
                  
                     
                        150 000 ton
                     
                  
                  
                     
                        0 %'
                     
                  
               
                     
                        '09.2696
                     
                  
                  
                     
                        ex 2932 20 90
                     
                  
                  
                     
                        25
                     
                  
                  
                     
                        Dekan-5-olid (CAS RN 705-86-2)
                     
                  
                  
                     
                        01.01. - 31.12.
                     
                  
                  
                     
                        6 000 kg
                     
                  
                  
                     
                        0 %'
                     
                  
               
                     
                        '09.2697
                     
                  
                  
                     
                        ex 2932 20 90
                     
                  
                  
                     
                        30
                     
                  
                  
                     
                        Dodekan-5-olid (CAS RN 713-95-1)
                     
                  
                  
                     
                        01.01. - 31.12.
                     
                  
                  
                     
                        6 000 kg
                     
                  
                  
                     
                        0 %'
                     
                  
               
                     
                        '09.2676
                     
                  
                  
                     
                        ex 3204 17 00
                     
                  
                  
                     
                        14
                     
                  
                  
                     
                        Preparati na osnovi barvila C.I. Pigment Red 48:2 (CAS RN 7023-61-2), ki vsebujejo 60 ali več, vendar manj kot 85 mas. %, barvila C.I. Pigment Red 48:2
                     
                  
                  
                     
                        01.01. - 31.12.
                     
                  
                  
                     
                        50 ton
                     
                  
                  
                     
                        0 %'
                     
                  
               
                     
                        '09.2876
                     
                  
                  
                     
                        ex 3811 29 00
                     
                  
                  
                     
                        55
                     
                  
                  
                     
                        Dodatki, sestavljeni iz reakcijskih produktov difenilamina in razvejanih nonenov: 
                     
                     
                        za uporabo v proizvodnji mazalnih olj
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        900 ton
                     
                  
                  
                     
                        0 %'
                     
                  
               
                     
                        '09.2721
                     
                  
                  
                     
                        ex 5906 99 90
                     
                  
                  
                     
                        20
                     
                  
                  
                     
                        Tkan in laminiran gumirani tekstilni material z naslednjimi lastnostmi:
                     
                     
                        ki se uporablja v proizvodnji zložljivih streh za motorna vozila
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        375 000 m²
                     
                  
                  
                     
                        0 %'
                     
                  
               
                     
                        '09.2643
                     
                  
                  
                     
                        ex 8504 40 82
                     
                  
                  
                     
                        30
                     
                  
                  
                     
                        Napajalne plošče za uporabo pri proizvodnji izdelkov iz tarifnih številk 8521 in 8528
                     
                     
                         (2)
                     
                  
                  
                     
                        01.01. - 31.12.
                     
                  
                  
                     
                        15 000 000 kosov
                     
                  
                  
                     
                        0 %'
                     
                  
               
            
                     
                        (2)
                     
                  
                  
                     
                        Za opustitev dajatev velja carinski nadzor glede posebne uporabe v skladu s členom 254 Uredbe (EU) št. 953/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).